text: Прочетен: 260190	Постинги: 141	Коментари: 79
  12.07.2015 11:32 - Полски евродепутат: Наши снайперисти стреляха на Майдана в Киев
  Евродепутатът и кандидат за президент в Полша Януш Корвин-Микке заяви, че снайперистите, които убиха десетки хора по време на събитията на Майдана през миналия февруари в Украйна, са били обучени в Полша, съобщи полското издание Wiadomosci. "Майданът - това е наше дело. Аз седях в Европарламента до външния министър на Естония Урмас Пает. Именно той призна тогава в телефонен разговор с шефа на европейската дипломация Катрин Аштън, че наши хора са стреляли на Майдана, а не хора на руския президент Владимир Путин или бившия президент на Украйна Виктор Янукович", каза политикът. По негови думи, терористите са разстреляли тогава на Майдана 40 демонстранти и 20 полицаи, за да предизвикат безредиците. На въпрос на полски журналист, каква е била ползата за Варшава, Корвин-Микке отговори: "Ние правим това, за да имаме добри отношения с Вашингтон". Полският политик отбеляза в интервюто, че би искал да види независима Украйна, на заедно с това да е колкото се може по-слаба. Той също така отбеляза, че сегашните събития в Донбас са агресия на САЩ срещу Русия.
  Представители на апарата на военното аташе при посолството на САЩ в Украйна са посетили вчера зоната на силовата операция в Донбас, където са се срещнали с украински военни, съобщиха от т.нар. Антитерористична операция(АТО) в Донбас цитирани от Газета ру. Офицерите от "въоръжените сили на САЩ" Джоузеф Хикокс и Майкъл ван Девелдие са се запознали със ситуацията по разграничителната линия и са оценили изпълняването на Минските споразумения от страна на украинските военнослужещи. Също така американските военни дипломати са разговаряли с представители на местните власти и са получили информация за ситуацията в няколко населени места.